钦定古今图书集成/历象汇编/庶征典/第170卷 > 元
## 钦定古今图书集成/历象汇编/庶征典/第170卷 > 元

### 太祖十九年角端见

按《元史太祖本纪》：“十九年，帝至东印度国角端，见班
师。”

### 世祖至元二十四年获奇兽

按《元史世祖本纪》：“至元二十四年三月丙辰，马八儿
国遣使献奇兽一，类骡而巨，毛黑白间错，名阿塔必
即。”

至元二十八年，获黑虎。

按《元史世祖本纪》：二十八年八月“乙酉，云南捕黑虎。”

### 武宗至大四年仁宗即位牛产麟

按《元史仁宗本纪》：至大四年三月庚寅即位。六月丁
巳，大同路宣宁县民家产犊而死，颇类麒麟，车载以
献，左右曰：“‘古所谓瑞物也’。帝曰：‘五谷丰熟，百姓安业，
乃为瑞也’。”

### 顺帝至正九年麒麟生

按：《元史顺帝本纪》：“至正九年三月，陈州麒麟生，不乳
而死。”

至正十年，狼狈为害。

按《元史顺帝本纪》不载　按《五行志》：“十年，彰德境内
狼狈为害。夜如人形，入人家哭，就人怀抱中取小儿
食之。”

至正二十二年，豕生象。

按《元史顺帝本纪》。不载　按《长洲县志》。“至正二十二
年。民张明三家。豕生白象。三日而毙。”

至正二十三年，虎入县治。

按《元史顺帝本纪》。不载　按《五行志》。二十三年正月。
福州连江县有虎入于县治。

至正二十四年，白昼获虎。

按《元史顺帝本纪》。不载　按《五行志》。二十四年七月。
“福州白昼获虎于城西。”